มีอะไรกับแฟนวันที่ 30/5/63 หลังจากนั้นไม่เกิน72ชม.(ประมาณวันที่3/6/63 ทานยาคุมฉุกเฉิน พอวันที่11/6/63 มีประจำเดือนมาประมาณ3วัน จนวันนี้ 4/7/63 รู้สึกไม่ค่อยสบายตัว ท้องป่องขึ้น เหมือนท้องอืดและผูกค่ะ มีอาการเพลียๆ ปวดเกร็งท้องน้อยทางซ้ายบางครั้ง + ปวดหัว แต่ไม่มีอาการแพ้อะไรเหมือนคนท้องนะคะ ปกติเป็นซีสต์ที่ปีกมดลูกทางซ้ายอยู่ค่ะและก็ไม่แน่ใจว่าเป็นอาการก่อนมีประจำเดือนรอบเดือนใหม่หรือเปล่า อยากถามคุณว่าเราหินยาคุมแบบฉุกเฉินแล้วมีโอกาสจะตั้งครรภ์ไหมคะ ไม่ได้หลั่งในนะคะ หลั่งนอกค่ะ ขอบค่ะ
สวัสดีค่ะ Kยาคุมฉุกเฉินเป็นยาคุมที่มีฮอร์โมนเพศในปริมาณที่สูงมาก กินคราวเดียวหรือ 2 ครั้งห่างกัน 12 ชั่วโมง ภายใน 72 ชั่วโมงหลังการมีเพศสัมพันธ์เพื่อป้องกันการตั้งครรภ์ ประสิทธิภาพยาอยู่ที่ประมาณ 80-90%โดยหลังการใช้ยาอาจทำให้มีอาการปวดท้อง ปวดหลัง ปวดศีรษะ อ่อนเพลีย คลื่นไส้ เลือดออกผิดปกติทางช่องคลอด หรือประจำเดือนมาคลาดเคลื่อนได้ค่ะหากหลังการใช้ยา มีเลือดประจำเดือนที่มาตรงรอบเดือนมาแล้ว ก็แสดงว่าน่าจะไม่ได้มีการตั้งครรภ์ แต่อย่างไรก็ตามควรซื้อชุดตรวจครรภ์ทางปัสสาวะมาตรวจยืนยันได้อีกครั้ง ให้ผลบวกได้ที่ 10-14 วันหลังปฏิสนธิ อาการอื่นๆดังกล่าวมา ไม่ได้เป็นอาการของการตั้งครรภ์ ควรยืนยันด้วยการตรวจปัสสาวะดังกล่าวไป การหลั่งนอกยังทำให้ตั้งครรภ์ได้อยู่ ดังนั้นเพศสัมพันธ์ครั้งต่อไปควรใส่ถุงยางอนามัย หรือกินยาคุมแบบแผงป้องกันไว้ก่อนจะดีกว่าค่ะ